
Sustainable Development

A koncepció egy iskolai feladat alapján született meg, melyben egy szabadon választott zene alá kellett videót komponálni. Kiss Ákos ötletéből kiindulva Yonderboi Sustainable Development című zenéjét vettük alapul. A zeneszámot különösen alkalmasnak találtuk arra, hogy egy, az utolsó pillanatig feszültséget hordozó képi világot végigkísérjen. A zeneszámot utópisztikus jövőképként értelmeztük, mely bizalommal, reménnyel teli szól az emberiséghez, ám elgondolkodtató fordulattal zárul. Mindezt a videóban több elemmel is hangsúlyoztuk, ám oly módon, hogy a nézőt-hallgatót feltétlenül saját értelmezésre késztessük.



